SEBUAH SIRI NETFLIX
Jika masyarakat ini terdiri daripada kaum Yunani kuno,
sukan Olimpik mereka tentu akan ditambah
dengan satu lagi acara.
Penganjuran lawatan desa.
Pada minggu inilah berlangsungnya
Majlis Tari-menari Hati dan Bunga tahunan anjuran Lady Bridgerton
yang menjadi rebutan rakyat seluruh negara
dan tiada acara lain
mampu menandingi kehebatan dan keberanian penganjurnya.
Cik Patridge perlukan banyak gula untuk teh sarapannya
dan Lord Abernathy enggan makan
daging yang kurang masak
sementara Lady Abernathy hanya makan daging separuh masak.
Tambah satu lagi selimut di katil Lord Weston.
Dengar kata, dia tak tahan sejuk.
Bunga mawar dan teluki dah tiba, puan.
Mungkin ibu patut tambah bunga lilac. Ia melambangkan cinta pertama.
Besarkan juga jambangan ini.
Kamu warisi kebijaksanaan ibu.
Jika kita mahu lamaran dibuat sebelum minggu ini berakhir,
kita perlu bantu abang sebaik mungkin.
Betul.
Saya sedang lukis buah itu.
Kamu rasa abang dah buat silap dengan menjemput keluarga Sharma?
Ia menjadikan urusan ini amat sukar.
Seluruh adat mencari jodoh ini terlalu sukar bagi saya.
Tapi kalau kita mahu melakukannya, apa kata kita buat…
di luar?
Kakak?
Sengat itu, ya?
Apa? Apa maksud kamu?
Adakah ia buat kakak tak selesa?
Sejak serangga itu sengat kakak,
kakak selalu menyendiri.
Taklah. Mana ada.
Kamu pula bagaimana?
Masih susah hati kerana viscount bersikap acuh tak acuh?
Dia nampak terganggu.
Saya ingat kami akan bertunang di majlis malam esok.
Kita akan pulang ke Mayfair
dan bertemu ramai calon lain seperti yang kakak beritahu.
Tapi mereka akan fikir yang bukan-bukan
apabila tahu yang viscount tak melamar saya.
Adik…
Saya hanya mahukan dia.
Viscount itu.
Keluarganya, rumah ini, kehidupan yang dia tawarkan.
Saya asyik memikirkannya dan…
Rasanya saya tahu sebab dia belum melamar saya.
Kakaklah puncanya.
Kakak dan dia saling membenci.
Perkataan benci agak melampau.
Jelas sekali yang dia juga membenci kakak.
Selama ini, saya fikir saya perlukan bantuan kakak untuk meraih cintanya.
Tapi kini saya sedar
bahawa kakak perlu memenangi hatinya dulu.
Edwina, kakak takkan sesekali…
Kakak tak nampakkah sebarang tarikan pada dirinya?
Ya. Rasanya kakak boleh nampak cara dia buat orang
tertarik kepadanya. Ya.
Jadi, bolehkah kakak buat dia supaya melamar saya?
Saya masih belum mengalah.
Saya takkan mengalah.
PUAN DELACROIX KEDAI JAHIT
Panasnya kawasan luar bandar.
Kawasan ini sama panasnya seperti di London. Kita cuma tak bergerak.
- Apa masalahnya? - Mungkin ada gandar pedati yang tercabut.
Pedati Cowper di depan kita.
Jalan.
Akhirnya.
Selamat datang. Kita bertemu lagi.
Terima kasih.
Malangnya saya masih tak kenal bakal isteri abang.
Abang kamu pun kurang mengenalinya.
Tapi ibu rasa dia yang tak mahu tahu latar belakang gadis itu.
Mungkin saya patut siasat untuk abang.
Pen! Awak sampai juga akhirnya.
Keluarga saya membosankan, jadi saya berbual dengan pokok.
- Dia kata saya kayu? - Taklah.
Itu belum apa-apa.
Tak adakah risalah hak wanita yang kamu boleh baca?
- El dah tak baca lagi. - Dia ada bawa ke sini.
Bersedialah untuk ribuan petikan.
Risalah pencetak itu?
Saya ingat awak tahu dia dan Whistledown tak berkait.
Dah agak lama huruf K itu sempurna.
Saya juga berminat dengan huruf barunya sekarang.
Artikelnya agak radikal, sebab itu saya menyukainya.
- Pekerjanya, En. Theo Sharpe… - Awak tahu namanya?
Takkah awak sengaja cari pasal?
- Di ceruk kota itu? - Saya dah cuba larang.
Awak cubalah pula semasa saya keluar nanti.
Abang nak ke mana?
- Awak tak memburu? - Tidak.
Saya nak pergi melawat sepupu awak.
- Marina? - Cik Thompson?
Nampaknya bukan saya saja yang cari pasal.
Eloise, Penelope.
Ada banyak yang kita boleh tawarkan kepada anak-anak gadis hari ini.
Ya, Pen anak gadis dan kami memang mahu kongsi…
Eloise.
Jaga tingkah laku kamu minggu ini.
Kita tuan rumah.
Mungkin kamu dan Penelope patut luangkan masa
dengan anak-anak gadis yang lain.
Tentu ada gosip menarik untuk kalian dengar.
Memang itu pun niat kami, Lady Bridgerton.
Kakak!
Mari duduk dengan kami.
Cik Sharma.
Lord Bridgerton.
Dah beritahu viscount tentang sengat itu?
Saya disengat lebah.
Tapi saya sihat.
Kakak saya teringin melihat
kawasan estet yang indah ini.
Betulkah?
Selepas berseorangan beberapa hari lepas.
Bawalah dia melawat estet sementara saya berbual dengan tetamu lain.
Lord Bridgerton tentu sibuk melayan tetamu.
Saya akan pergi menembak dengan tetamu lelaki.
Mereka akan bertolak tak lama lagi.
Kakak saya handal menembak.
Sudah tentu.
- Dah sedia untuk pergi memburu? - Sudah.
Cakaplah yang kakak selalu menembak.
- Cik Edwina… - Dia merendah diri.
Awak fikir dia tipu?
Mungkin dia handal menembak di padang,
tapi dia tentu sukar…
Kenapa awak fikir saya akan hadapi kesukaran?
- Maksud… - Kerana saya wanita?
- Tidak. Saya tak kata begitu. - Tapi itu yang awak sangka.
Wanita tak memburu.
Tidak atau tak dibenarkan?
Saya pasti Lady Danbury boleh sediakan pelayan sebagai pengiring.
Kalian tentu seronok
kenal-mengenal satu sama lain.
Hebat idea itu, Cik Edwina.
Kita tentu boleh buat pengecualian untuk kali ini.
Lagipun, ini kawasan persendirian. Mana tahu?
Mungkin Cik Sharma boleh ajar abang serba sedikit.
Berhenti!
- Colin. - Marina.
Cik Thompson.
Lady Crane.
Saya gembira berjumpa awak.
Ini Oliver. Amanda sedang tidur.
Awak ada dua anak?
- Kembar. - Kembar.
Selamat sejahtera, Oliver.
Dia tak boleh duduk diam, nampaknya.
Ya, dia buas.
Sir Phillip tiada di rumah.
Dia keluar, mengkaji bunganya.
- Kalau saya tahu awak akan datang… - Tak apa.
Maafkan saya kerana datang mengejut.
Saya baru dapat tahu yang rumah awak berdekatan.
Jadi, mungkin saya patut melawat awak selepas…
segala yang berlaku.
Saya baik. Malah, sangat baik.
Saya gembira berjumpa awak.
Awak mahu minum teh?
Sudah tentu.
Helo.
Saya harap pesta ini seronok seperti yang awak harapkan.
Ia sangat seronok, Yang Mulia. Puan dan ibu puan sangat teliti.
Saya teringin menganjurkan majlis satu hari nanti.
Seronok juga menjadi tuan rumah.
Tapi terus terang,
tiada keseronokan yang setanding
masa bersama keluarga di rumah.
Dengan suami, asalkan dia pilihan yang tepat.
Saya tahu ciri-ciri lelaki idaman saya.
Ceritalah.
Dia haruslah baik dan berbudi.
Macam abang puan.
Dia seorang yang penyabar.
Abang saya penyabar?
- Puan tak setuju? - Mungkin tidak.
Agaknya saya menyerlahkan sifat-sifat terbaiknya,
dan bukankah itu resipi perkahwinan yang bahagia?
Menyerlahkan kebaikan satu sama lain?
Betul cakap Cik Edwina.
Ke mana kakak awak pergi?
- Memburu. - Memburu?
Dengan abang puan.
Saya suruh mereka luangkan masa bersama
dengan harapan mereka dapat berbaik-baik.
Mereka berdua selalu tak sependapat. Ia rancangan yang baik, bukan?
Saya rasa
rancangan itu memang menarik.
Kalau masalah timbul, kamulah tanggung.
Abang, tolonglah jangan lawan.
- Sekarang masa untuk abang tawan hatinya. - Atau mati ditembak olehnya.
Kalian, ke kanan!
Mereka nak ke mana?
Ke kem kita, rasanya.
Ada kesan bentuk telapuk menuju ke arah kiri pada lumut. Tengoklah.
Kalau kita pergi ke kem sekarang, haiwan buruan akan terlepas.
Jangan berpecah.
Kalau kita tak jumpa apa-apa, awak tembaklah saya.
Baiklah.
- Awak belajar… - Tidakkah…
Ayah saya setiausaha kerabat diraja di India.
Keluarga pemurah itu bawa saya memburu.
- Walaupun saya anak gadis. - Patutlah awak nampak selesa.
Lebih baik daripada pelayan awak dan kudanya.
- Lord Bridgerton… - Ya?
- Kita dah sampai! - Abang!
…kawan baru di Athens dan kami pergi ke Marousi dan Chalcis bersama.
Kemudian, kami berenang di Teluk Petalioi yang saya cuma tahu sebut baru-baru ini.
Bunyinya sangat menyeronokkan.
Ya, memang luar biasa
dan saya tak habis-habis bercerita tentangnya.
Saya suka mendengarnya.
Terima kasih kerana datang.
Terima kasih kerana mengalu-alukan saya.
Sir Phillip sihat?
Tanyalah dia sendiri.
Sayang,
tetamu kita baru saja mahu berangkat pulang.
Ini En. Colin Bridgerton.
En. Bridgerton.
Sir Phillip Crane.
Akhirnya kita bertemu.
Ya.
Isteri awak melayan saya bercerita tentang pengembaraan saya di Greece.
Awak pergi ke Greece?
- Awak lawat ladang zaitun di Lesvos? - Ya. Saya jual minyak di sana.
- Itu lawak minyak zaitun. - Hebatnya.
Pokok-pokok itu wujud sejak zaman sebelum Masihi.
- Betulkah? - Menakjubkan, macam botani.
Awak perlu lihat buku Flora Graeca saya.
Jemputlah makan di sini.
En. Bridgerton tentu mahu pulang kepada keluarganya.
Tak apa. Mereka tak kisah.
- Saya terima pelawaan awak. - Bagus.
Kami akan sediakan tempat.
Baiklah.
Rusa kita mengelak daripada kita.
Sebab itulah aktiviti ini menarik.
- Jangankan salahkan matahari pula. - Taklah.
Para lelaki menikmati cahaya suria. Pemburuan ini tentu hebat.
Agaknya awak suka bergelap, Cik Sharma?
Saya lebih suka
mengikut gerak hati semasa memburu
dan bukannya terus saja ikut pemandu.
Awak yakin haiwan buruan dah lari?
Saya yakin rusa itu suka pinggir hutan.
Tempat ini terlalu terbuka.
Ya,
awak mungkin betul, tapi kita patut ikut pemandu.
Tentu ada rusa di tempat lain.
Rusa tak bergerak berkumpulan tapi jika sebaliknya…
Cik Sharma?
Jaga dia.
Saya suka Lord Westbridge.
- Tapi dia meraba semasa menari. - Setidak-tidaknya dia muda.
Ibu saya cuba padankan saya dengan Sir Derryworth.
- Nafasnya busuk. - Cakap saja tak nak.
Kepada ibu kita?
Ia tak semudah itu, El.
Saya ikut semua arahannya.
Tapi awak masih tak faham punca awak tak gembira.
Saya tahu kunci keseronokan, Cik Bridgerton.
Lady Whistledown.
Tapi dia mungkin tak muncul minggu ini.
Kenapa pula?
Kita semua menikmati kawasan luar kota di sini.
Jadi, kita tentu dah tahu segala yang dia akan cetak.
Yakah?
Sekarang giliran saya?
Giliran kamu akan tiba di majlis malam esok.
Ia kali terakhir untuk kamu pikat Lord Featherington
sebelum Cressida Cowper jadi ibu baru kamu.
Saya lebih rela pindah ke Cornwall daripada cuba menyainginya. Dia teruk.
Kamu tahu apa lagi yang teruk?
Pai kepala ikan. Ia makanan dari Cornwall.
Kamu tak serius dengan rancangan kita seperti yang sepatutnya, Prudence.
Setelah kejadian melibatkan Cik Thompson, En. Bridgerton
dan kematian ayah kamu, kita perlu pastikan reputasi kita bersih
kalau kamu mahu mendapatkan suami musim ini.
Ibu, macamlah orang tak tahu perbuatan Cik Thompson.
Lagipun, orang selalu perangkap lelaki supaya berkahwin.
Saya menang! Tengoklah.
Tengoklah saya, kalian!
- Cik Sharma! - Tunduk.
Awak biar betul?
Janganlah melencong dengan senapang.
- Kasihan pelayan awak. - Diamlah.
Agaknya awak memang suka tinggalkan orang.
Pendapat awak tentang saya tak penting.
Itu bukan pendapat, tapi hakikat.
Sejak saat kita bertemu, saya dah agak awak tak pedulikan peraturan.
Peraturan lagi!
Mungkin kalau awak tak keluar lagi pagi itu,
keadaan kita mungkin tak serumit ini.
Keadaan rumit apa yang awak maksudkan?
Awak…
- Pagi itu. - Semasa saya disengat?
- Awak letak tangan saya di dada awak. - Itu bukti saya selamat.
- Awak cemas. - Taklah.
- Awak pandang saya. - Awak pun sama.
Cara awak lain.
Bagaimana cara saya?
Ada sesuatu di situ.
Cara awak pegang senapang tak betul.
- Saya tahulah. - Tapi bukan senapang British.
Awak perlu…
- Saya tak perlu bantuan. - Begini.
Pegang…
begini.
Di sini. Saya nampak pergerakan.
Itu pun kamu berdua.
Kamu patut sertai kami semula
sebelum hujan lebat.
Sibthorp bawa pelukis semasa menjelajah, macam awak,
dan pulang dengan lukisan-lukisan hebat ini.
Ini coronopifolia. Ia banyak tumbuh di Paxos.
Ya. Paxos sangat indah. Ada nampak pokok mastik di Pulau Chios?
Saya rasa En. Bridgerton tak pergi ke Greece untuk tengok tumbuhan.
Betul.
Tapi saya gembira kerana awak berbual dengan saya tentang pengembaraan saya.
Betul cakap Lady Crane. Kadangkala, saya terbawa-bawa.
Bagaimana hari sayang? Selain menerima tetamu menarik ini.
Baik. Terima kasih banyak.
Malam makin lewat.
En. Bridgerton, mungkin awak patut pulang sekarang.
Sudah tentu. Cepatnya masa berlalu.
Terima kasih atas layanan baik awak.
Sama-sama.
Marina, saya mahu jenguk anak-anak sementara kamu ucap selamat tinggal.
Dia sangat peramah.
Adakah awak datang untuk menilai suami saya, Colin?
- Tidak. - Jadi, kenapa awak datang?
Saya…
Saya mahu minta maaf.
Sepanjang saya berkelana, saya asyik teringat cara kita berpisah.
Kata-kata nista terhadap awak.
- Colin, awak tak perlu… - Saya mahu minta maaf.
Saya juga maafkan awak.
Awak tak perlu minta maaf dan saya pun tak berniat untuk minta maaf.
- Hubungan kita dah berlalu. - Nampaknya begitu.
Tapi tak pernahkah awak membayangkan hidup jika tindakan kita berbeza?
Awak seksa diri kalau awak buat begitu.
Saya dah lupakan semua itu. Awak patut juga buat begitu.
Marina,
dia sangat peramah.
Tapi…
awak tak nampak bahagia.
Awak di sini selama beberapa jam saja.
- Saya bukan mahu sakiti hati awak. - Saya tak sakit hati.
Saya juga tak marah.
Awak budak hingusan
yang terperangkap dalam angan-angan.
Dulu, saya fikir angan-angan jawapan kepada kesulitan hidup saya.
Tapi akhirnya saya sedar bahawa saya tak perlukan bantuan.
Saya cuma perlu memberanikan diri dan buat keputusan yang wajar.
Jadi, awak tak mahu hidup bahagia?
Kehidupan bahagia bukan sesuatu yang pasti.
Anak-anak saya membahagiakan saya.
Sir Phillip jaga saya. Dia ayah yang baik.
Kami bina hidup bersama.
Saya bukan wanita yang awak kenal dulu
dan saya enggan kembali ke dunia angan-angan awak.
Impian itu sudah lama berlalu.
- Marina… - Sedarlah, Colin.
Mungkin saya yang bodoh.
Terima kasih kerana luangkan masa,
Lady Crane.
Cubalah buka mata luas-luas dan awak mungkin nampak
mereka yang gembira dengan kehadiran awak.
- Siapakah mereka? - Awak ada keluarga.
Awak ada
Penelope.
Penelope?
Ramai orang ambil berat tentang awak.
Carilah mereka kerana masa depan awak
takkan ditemui dalam kisah silam kita berdua.
Baiklah.
Selamat tinggal, Marina.
- Jadi, bagaimana? - Terkejutnya kakak.
Ceritakan semuanya.
Kami tak dapat apa-apa. Kalau mereka dengar cakap kakak…
Saya tak mahu tahu tentang pemburuan itu.
Kakak berbaik-baik dengan viscount?
Ya.
Ia berjalan lancar.
Hubungan kakak dengannya dah mesra?
Ya.
Teruskan usaha kakak.
Di majlis tari-menari malam esok.
- Lord Bridgerton. - Maaf jika awak terkejut.
Ada cahaya dan saya ingat saya terlupa padam lilin.
Tidak. Itu lilin saya.
Awak tak dapat tidur?
- Kalau bilik tak selesa… - Tidak. Puncanya ribut itu.
Ia buat saya tak senang duduk.
Ayah saya selalu bacakan buku semasa musim tengkujuh.
Hujan mengingatkan saya kepadanya.
Ini bilik bacaan ayah saya.
Kebanyakan buku-buku ini
harta kesayangannya.
Bagaimana dia mati?
Dia disengat lebah.
Tuan,
saya rasa amat bersalah. Saya…
Melihat lelaki hebat mati disengat serangga kecil, ia…
Pengalaman yang mengerdilkan kita.
- Ini… Tidak. - Tak apa.
Selamat malam.
Bagaimana perbualan kamu dengan Cik Edwina semalam?
Dia memang bak permata.
Dia berbudi bahasa dan pandai berkata-kata.
Cuma…
Saya ingat abang akan tertarik kepada wanita yang sepertinya.
Berlidah tajam, tak sabar, suka mendesak?
Setiap kali saya fikir perkahwinan saya semakin mudah,
ada saja masalah baru yang saya dan Simon jumpa,
kelemahan yang kami perlu kaji dan baiki.
Ia amat menjengkelkan,
tapi melegakan pada masa yang sama.
Cik Edwina hampir sempurna, tapi abang keturunan Bridgerton.
Bukankah kami sepatutnya menempuh cabaran?
Cakap kamu memang betul.
Abang.
Adik.
Majlis yang ibu buat untuk abang dah sedia.
Ibu saja? Bukan kamu sekali?
Memanglah kami rancang bersama.
Tapi kami tak paksa abang ikut rancangan.
Cik Edwina sangat baik.
Dia akan jadi isteri yang sempurna.
- Kamu tak sukakan dia? - Saya tak kata begitu.
Tapi abang dan dia kenalkah satu sama lain?
- Bukankah itu tujuan perkahwinan? - Ya, tapi…
Lebih baik jika abang ada persamaan dengannya.
Abang, tak adakah seorang pun
yang berkongsi minat dengan abang?
Bagaimana sesi memburu dengan kakaknya semalam?
Abang tak sebut langsung tentangnya.
Kalaulah suami kamu di sini.
Semasa ketiadaannya, kamu suka jaga tepi kain orang, bukan?
Jangan menyibuk.
Cik Edwina, sudikah cik menari dengan saya?
Sudah tentu.
Kamu seronok berdua-duaan dengan viscount?
Semasa memburu semalam.
Seronok, bukan?
Ya. Agak seronok.
Alamak.
Dia bawa lelaki ke sini.
Apa kata awak setuju?
- Untuk menari? - Maksud saya…
Saya mahu sangat awak menari, nanti bolehlah awak cerita tentangnya.
Saya dah bosan dengar tentang risalah itu. Abaikan saja.
- Awak dah tanya Colin tentang… - Alamak.
Eloise.
Ibu mahu kenalkan Lord Morrison.
Cik Eloise. Selamat berkenalan.
Sudikah cik sertai saya?
Untuk buat apa?
Menari, Eloise.
Ya, saya rasa dia sudi, Lord Morrison.
Ingat, kita tuan rumah.
Saya harap awak terhibur.
Cik Eloise…
Boleh awak diam? Saya perlu kira langkah.
"Kebimbangan memincangkan kita."
- Awak baca karya Locke? - Ya.
- Awak pula? - Ya.
Lelaki pada usia tertentu harus membacanya.
Tapi wanita tak wajib.
Yalah, minda kami tak mampu menampung idea yang banyak.
Begitulah keadaannya bagi kebanyakan wanita.
Mereka tak mampu menyuarakan pendapat.
Itu kerana mereka tak dapat peluang yang sama.
Saya tahu awak tak suka amalan mengarut yang dianggap tatalaku beradab.
Jadi, apa kata kita berhenti menari dan tuang brandi ke dalam minuman?
Awak lebih suka buat begitu daripada perbualan yang bermakna?
Awak lebih suka kira langkah.
Saya patut berhenti menari sekarang.
Saya tak setuju. Orang sedang memerhati.
Itu rupanya kepincangan awak.
Kalau awak puji wanita, jangan pula hina mereka yang sejantina dengannya.
Eloise.
- Eloise. - Apa?
Ibu jemput Lord Morrison khas untuk kamu.
Dia juga suka memberontak macam kamu.
Sifat memberontak saya ini bukan sekadar lakonan,
atau kemahiran yang saya asah
seperti menyanyi atau melukis untuk membantu saya memikat lelaki.
Saya tahu
saya menghampakan ibu.
Jadi, biarlah saya masuk tidur dulu.
- El! - Saya mahu bersendirian.
Abang Jack tak pandang saya malam ini.
Kamu terlalu teruja.
Kamu perlu bertenang kalau kamu mahu pikat lelaki.
Pergi tenangkan hati di rumah kaca.
Hirup udara harum. Ia kerap membantu ibu.
Saya lapar.
- Mungkin saya boleh kebas buah di sana. - Sudah tentu.
Pergi cepat, sayang.
Maaf kerana mengganggu, Cik Cowper.
Lord Featherington, Lord Fife mahu jumpa awak di rumah kaca.
Ia ada kaitan dengan perniagaan atau lombong awak.
Saya pun tak tahu.
Tapi bunyinya macam penting.
Saya minta diri, Cik Cowper.
Silakan.
Lord Bridgerton ambilkan saya lemonad.
- Baiknya dia. - Kami baru tamatkan tarian kedua.
Dia tentu takkan tunggu sampai dua lagu
kalau dia tak berniat melamar saya.
Baguslah begitu.
- Tolong menari dengannya. - Apa?
Untuk melamar saya sebelum majlis tamat,
dia perlukan restu kakak.
Kakak dah sedia untuk merestuinya, bukan?
Ini mungkin peluang terakhir saya.
Cik Edwina.
Lord Bridgerton.
Saya baru berbual dengan kakak saya.
Dia mahu menari.
- Saya pasti… - Dengan tuan.
Sudikah cik menari dengan saya?
Ya, saya sudi.
Awak mahu tanya saya sesuatu berkenaan adik saya?
Kalau saya melamarnya, relakah awak merestuinya?
Saya mahu adik saya bahagia.
- Bolehkah saya membahagiakannya? - Awak saja yang tahu jawapannya.
Bolehkah awak membahagiakannya?
Jika diam bermakna awak meragui lamaran awak…
Awak mahukah saya meraguinya?
- Kemahuan saya tak penting. - Saya tak setuju.
Saya akan pulang ke India
sebaik saja adik saya berkahwin.
- Awak akan tinggalkan dia? - Ketika itu dia dah berkahwin.
Saya tak diperlukan lagi dan tak perlu kekal di sini.
Itu rancangan asal kami.
- Ke mana dia pergi? - Kakak tak tahu.
Apa yang kakak kata?
Kakak akan cari dia.
Tunggu sebentar.
Saya lawat rumah kaca siang tadi dan kalian perlu melihatnya.
Bau bunga melurnya sangat harum.
Lord Featherington,
kenapa awak berdua-duaan dengan anak saya?
Saya jumpa Prudence di sini dan kami tak…
Jangan tuduh dia.
Dia anak dara yang polos
dan tak tahu helah lelaki lebih tua.
- Ibu… - Percayalah, tiada apa-apa berlaku.
Lord Fife mahu jumpa saya.
Featherington?
Berani awak menafikannya?
Saya nampak awak alihkan tangan
daripada pinggang Prudence tadi.
Ia amat memalukan!
Jadi, adakah awak akan mengahwininya, Featherington?
- Apa? - Sebagai lelaki bermaruah…
Prudence yang berhak menentukan maruahnya.
Aduhai!
Sudah tentu saya sudi mengahwini Abang Jack.
Kenapa awak yang susah hati?
Bila awak balik?
- Sejurus selepas Edwina berkahwin? - Rasanya, ya.
Awak tak merancang untuk mencari teman hidup?
Apa kaitannya dengan awak?
Awak sanggup buat apa saja untuk memisahkan saya dan Edwina.
Bukan begitu?
- Awak tak suka saya. - Memang pun…
Tapi kenapa?
Saya bersalahkah terhadap awak?
Kenapa awak bencikan saya?
Kerana…
Kerana awak menyakitkan hati saya.
Tapi awak rasa, apa yang awak buat kepada saya?
Apa?
Apa yang saya buat kepada awak?
Awak…
Awak benci saya.
Ya.
Benar.
Saya benci awak.
Saya lelaki budiman.
Yang mencintai adik saya.
Yang mencintai
adik awak.
Apa yang awak buat?
Katakan yang awak tak pedulikan saya.
Katakanlah yang awak tak rasa apa-apa
dan saya akan berundur.
Saya rasa…
- Maafkan saya. - Daphne.
Sangkaan kamu salah.
Saya sedang cuba untuk melupakannya.
- Daphne… - Abang pikat adiknya.
Abang memang mahu mengahwininya.
- Kenapa? - Kenapa?
Kerana abang pikat dia. Keputusan itu muktamad.
Keputusan saya untuk mengahwini putera pun muktamad
sebelum abang terserempak dengan saya dan Simon
dalam keadaan yang sama.
Sama hanya kerana abang lelaki dan Cik Sharma wanita.
Kamu juga berdua-duaan.
Rapat antara satu sama lain.
Tapi ada satu perbezaan penting. Tiada apa-apa yang berlaku.
Jelas sekali abang menyukai Cik Sharma.
Kamu berdua sukar dipisahkan.
Dia buat abang naik angin!
Itukah yang saya lihat tadi?
Jelas sekali abang dan dia berkongsi sesuatu.
Mungkin bukan ini yang abang kehendaki,
tapi jujurlah dengan diri sendiri
kerana mahu tak mahu, perasaan begini akan terluah juga akhirnya.
Perasaan apa?
Cinta.
Abang tahu apa abang perlu buat.
Saya tak sangka kakak dah bertunang.
Dengan Abang Jack.
Jangan cemburu.
Saya tak cemburu.
Kakak Prudence.
Apa yang berlaku?
Saya nampak ibu kata…
Dia mencabuli kakak?
Tidak.
Tapi agaknya ia nampak begitu.
- Ibu suruh kakak pergi ke sana? - Ia menggemparkan.
Whistledown tulis tak tentangnya? Mestilah. Mustahil dia tak tulis.
Kalau Whistledown tulis kisah sepenuhnya,
kita bukan hanya perlu menanggung malu, tapi hidup kita akan musnah.
Hidup kakak, hidup ibu, malah kita mungkin diusir dari kota.
Tak sangka.
Kamu benar-benar cemburu.
Kalaupun ibu dalangnya,
Whistledown tak mungkin tahu.
Tapi nama kakak akan muncul dalam akhbarnya, manakala kamu…
Hidup kamu masih macam biasa.
Kakak…
Panggil kakak "Lady Featherington".
Lady Danbury.
Kenapa puan belum tidur?
Saya pun boleh tanya soalan yang sama.
Sejuknya suasana di sini.
Saya cuma tak mahu ganggu adik saya tidur.
Saya terlalu gelisah di atas katil.
Kamu dah beritahu adik kamu?
Tentang pewarisan harta itu.
Belum lagi.
Saya rasa tak ada gunanya kalau saya beritahu dia.
Lady Danbury, saya khuatir
kalau viscount tak melamar adik saya,
dan saya mungkin penyebabnya.
Kerana kamu berdua tak boleh berbaik-baik?
Ya.
Tapi kenapa pada tika kejayaan hampir menyapa impian kamu,
keperluan untuk kelangsungan keluarga kamu
dan kemahuan Edwina,
kamu menjadi penghalang?
Saya tak tahu.
Saya buntu.
Hanya ada satu saja tindakan yang wajar.
Berterus teranglah dengan adik kamu
dan diri sendiri.
Jelaskan perasaan kamu kepadanya.
Tentang kebencian saya terhadap viscount?
Tentang perasaan sebenar kamu.
Saya mahu masuk dulu.
Hati-hati.
Kelak kamu mungkin jatuh sakit.
Awak tak boleh terus masuk.
Kenapa? Lelaki dan wanita tak boleh berdua-duaan?
Awak rancang semuanya.
Saya terpaksa, demi masa depan keluarga saya.
Sekarang…
Kerana awak, keluarga awak akan hidup melarat.
Awak tak boleh halau kami keluar.
Memang tak boleh. Saya akan mengahwini Prudence.
Tapi ketahuilah bahawa bakal suaminya papa kedana.
Kalau awak cuba ugut saya dengan pembohongan…
Lombong-lombong itu kosong, Portia.
Usaha saya gagal.
Saya tak berharta.
Awak bayar hantaran Philippa.
Ia hanya janji kosong dan saya beri mereka rantai palsu.
Saya boleh menyara kita semua jika saya mengahwini wanita kaya seperti…
Cik Cressida Cowper.
Colin.
Awak tak hadiri majlis malam tadi.
Ya. Saya tak rasa mahu pergi.
Selepas berjumpa Marina?
Dia bagaimana, Colin?
Dia gembira.
Baguslah.
Syukurlah.
Mungkin elok juga awak pergi menemuinya.
Bolehlah awak tinggalkan kisah silam
dan tak perlu lagi
melupakan wanita.
Lady Crane kata dia gembira,
tapi saya rasa…
kita tak berlaku adil terhadapnya,
termasuklah diri saya.
Kalau Lady Whistledown tak terburu-buru melaporkannya,
nasibnya mungkin berbeza.
Malah, nasib kita semua.
Tapi mungkin sia-sia saja saya mengenangkan kisah silam.
Saya memang memikirkan masa depan.
Saya pergi dulu, Pen.
Wahai pembaca yang dikasihi,
walaupun banyak peristiwa berlaku semasa lawatan desa keluarga Bridgerton,
penulis ini beranggapan bahawa tak semuanya sesuai untuk dikongsi.
Apatah lagi apabila beritanya sudah diketahui
ramai warga masyarakat ini.
Namun, jika anda fikir kisah kita tamat di sini
kerana penulis ini sudah tiada walau sekelumit berita hangat,
ternyata anda tersilap.
Kakak kesal rancangan kita gagal.
Kakak tak bersalah.
Kita dah cuba sedaya upaya.
Viscount cuma tak mencintai saya.
Dia mungkin cintakan orang lain.
Walaupun Prudence Featherington telah berjaya menjerat pasangannya,
bukan itu saja berita hangat kita kali ini.
Edwina?
Kakak perlu beritahu sesuatu.
Tunggu.
Lord Bridgerton.
Boleh saya kata sesuatu?
Sudah tentu.
- Saya maksudkan Cik Edwina. - Tuan?
Cik Edwina Sharma.
Sudikah awak mengahwini saya?
Ya.
Ya!
Saya sudi berkahwin dan terima lamaran tuan.
Anthony Bridgerton kini sudah mengikat pertunangan
dengan Cik Edwina Sharma.
Kejayaan tercapai akhirnya.
Terjemahan sari kata oleh Noorsalwati Nordin